অ্যাডাম অব দ্য রোড

অ্যাডাম অফ দ্য রোড এলিজাবেথ জ্যানেট গ্রে ভাইনিংয়ের  লেখা একটি উপন্যাস। এই বইটি লিখেভাইনিং ১৯৪৩ সালে আমেরিকান শিশুসাহিত্যে শ্রেষ্ঠত্বের জন্য নিউবেরি পদক জিতেছিলেন।  ত্রয়োদশ শতাব্দীতে ইংল্যান্ডের প্রেক্ষাপটে লেখা এই বইটি অ্যাডাম নামে এক তরুণ ছেলের দুঃসাহসিক ক্রিয়াকলাপের কাহিনী বর্ণনা করে। তার স্প্যানিয়েল এবং মিনস্ট্রেল বাবাকে হারানোর পর, অ্যাডাম মধ্যযুগীয় ইংল্যান্ড জুড়ে একের পর এক পলায়ন অভিযান শুরু করে। বইটিতে রবার্ট লসন চিত্র সংযোগ করেছেন।

বিষয়বস্তু
অ্যাডাম একজন এগারো বছর বয়সী ছেলে, যে তার বাবা রজারের মতো গায়ক হতে চায়, আর সেই লক্ষ্যেই সে ইংল্যান্ডের সেরা গায়ক-কবিয়াল হওয়ার চেষ্টা করে। গল্পের শুরুতে অ্যাডাম ও তার বন্ধু পারকিন সেন্ট-অ্যালবানের মঠে থাকে। সেখান থেকে তারা এক বৃদ্ধার বাড়িতে যায় অ্যাডামের কুকুর নিককে দেখতে। এরপর তারা মঠে নিজেদের ঘরে ফিরে আসে এবং রাস্তার ধারে গিয়ে অপেক্ষা করে, কারণ রজার একজন নাইটের গায়ক হিসেবে তার দীর্ঘ যাত্রা শেষ করে ফিরছে।
রজার অ্যাডামকে জানায় যে সে নাইটের দলের সাথে লন্ডনে যাচ্ছে। অ্যাডামকেও তার সাথে যেতে দেওয়া হয়, তবে তাকে তাড়াতাড়ি প্রস্তুত হতে হয়, কারণ নাইটরা পরেরদিনই রওনা দেবে। পথে অ্যাডামের সঙ্গে পরিচয় হয় নাইটের মেয়ে মার্জারির সাথে। মার্জারি একটি সুন্দর রথে যাত্রা করছিল।

রাতে ভোজ ও আনন্দ-উৎসবের পর সকালে রজার অ্যাডামকে জানায় যে সে অন্য একজন  গায়ক জ্যাঙ্কিনের সঙ্গে বাজি ধরে নিজের যুদ্ধঘোড়া বেয়ার্ডকে হারিয়েছে।
এক রাতে, যখন রজার ও অ্যাডাম ঘুমাচ্ছিল, তখন জ্যাঙ্কিন নিককে চুরি করে নিয়ে যায়। জ্যাঙ্কিন নিকের সঙ্গে খারাপ ব্যবহার করবে এই ভেবে অ্যাডাম চিন্তিত হয়ে পড়ে। নিক যে হারিয়ে গেছে তা বুঝতে পেরে অ্যাডাম ও রজার জ্যাঙ্কিনকে ধরতে ইংল্যান্ড জুড়ে তার পিছু নেয়। এক বাজারে ভিড়ভাট্টার মধ্যে অ্যাডাম জ্যাঙ্কিনকে দেখে তার পেছনে ধাওয়া করে, কিন্তু সেই সময় সে রজার থেকে বিচ্ছিন্ন হয়ে পড়ে।
এখন অ্যাডাম একা, রজার ও নিক দুজনের থেকেই আলাদা। অ্যাডাম নিজেই দুজনকে খুঁজে বের করার চেষ্টা করে। পথে সে নতুন বন্ধুদের সঙ্গে পরিচিত হয় এবং তাদের সাহায্যে পারকিনের সঙ্গে নিককে খুঁজে পায়। শেষ পর্যন্ত রজার, অ্যাডাম ও নিক অক্সফোর্ডে আবার একত্রিত হয়। অ্যাডামকে অক্সফোর্ড কলেজে পড়ার সুযোগ দেওয়া হয়, কিন্তু সে পড়াশোনার বদলে তার বাবার মতো, এবং তার বাবার সঙ্গেই, গায়ক-কবিয়াল হওয়ার সিদ্ধান্ত নেয়।

 পটভূমি 
ইংল্যান্ডে তার জীবনী "পেন"-এর উপর অনুসন্ধান করার সময়, ভাইনিং চিল্টার্ন পাহাড় ঘুরে দেখেছিলেন। সেখানে তিনি "অনুপ্রেরণা খুঁজে পেয়েছিলেন যা পরে তিনি অ্যাডাম অফ দ্য রোডের জন্য কাজে লাগিয়েছিলেন"।  মূলত মিস্ত্রেল গল্পের একটি সংগ্রহ লেখার ইচ্ছা থাকাকালীন, "তিনি মিস্ত্রেলদের চিন্তাভাবনায় এতটাই মুগ্ধ হয়েছিলেন যে তিনি তার প্রথম গল্পসংগ্রহ লেখার ইচ্ছাটি পুরোপুরি বাদ দিয়েছিলেন", এবং পরিবর্তে অ্যাডাম অফ দ্য রোডের যাত্রা শুরু হয়। 

সমালোচনা
অ্যাডাম অফ দ্য রোড ১৯৪৩ সালে শিশুদের ক্ষেত্রে আমেরিকান সাহিত্যে “সবচেয়ে শ্রেষ্ঠ অবদানের” জন্য নিউবেরি পুরস্কার লাভ করে। সে সময় কিরকাস রিভিউ বইটিকে “অসাধারণ গুণসম্পন্ন” গ্রন্থ হিসেবে তারকাচিহ্নিত পর্যালোচনা দেয় এবং মন্তব্য করে যে গ্রে “শিশুসাহিত্যের বেশিরভাগ লেখকের (বা বলা যায়, অধিকাংশ লেখকেরই) তুলনায় এত ভালো লেখেন যে তার প্রতিভার জন্য বিশেষভাবে উপযোগী একটি বিষয় পাওয়া সত্যিই আনন্দের… একটি সুন্দর বাচনভঙ্গি সম্পন্ন ভালো কাহিনি।” দ্য স্যাটারডে রিভিউ “বড় বড় রাজপথে, বিশাল গ্রাম্য মেলা ও শহরগুলিতে ঘটে যাওয়া অভিযানের” কথা উল্লেখ করে যোগ করে যে “দ্রুতগতির গল্পটি ইতিহাসকে… উপভোগ্য করে তোলে।”

ইতিহাসকে ভাইনিংয়ের যত্নশীলভাবে উপস্থাপনের বিষয়টি এখনো সমালোচকদের প্রশংসা পেয়ে চলেছে। শিশু সাহিত্যের বিশেষজ্ঞ মে হিল আরবুথনট লেখিকাকে “একজন সতর্ক ইতিহাসবিদ” বলে আখ্যায়িত করেছেন—তিনি বলেন, “তার গল্পগুলিতে বহু আগের দৈনন্দিন জীবনের সব প্রকৃত খুঁটিনাটি বর্ণনা রয়েছে।” বিংশ শতাব্দীর চিলড্রেনস রাইটার্স অনুসারে, অ্যাডাম চরিত্রটি “তৎকালীন সময়ের এক কিশোর বালকের চেয়ে বেশি… সে ঐতিহাসিক সময়কালকে ব্যাখ্যা করার একটি মাধ্যম।” শিশুসাহিত্য জার্নাল বইটিকে “আকর্ষণীয় ও সুন্দরভাবে লেখা” বলে অভিহিত করে জানায় যে “ষাট বছরেরও বেশি পুরোনো হওয়া সত্ত্বেও গ্রের গল্প… আজকের পাঠকের কাছেও প্রাসঙ্গিক।”

 অন্যান্য বিষয় 
 রেনেসাঁয়ের "১ EN" নম্বরের এআর কুইজ হলো অ্যাডাম অফ দ্য রোড।

তথ্যসূত্র

বিষয়শ্রেণী:১৯৪৩ সালের আমেরিকান উপন্যাস
বিষয়শ্রেণী:আমেরিকান শিশু উপন্যাস
বিষয়শ্রেণী:নিউবেরি পদক-বিজয়ী কাজ
বিষয়শ্রেণী:শিশুদের ঐতিহাসিক উপন্যাস
বিষয়শ্রেণী:আমেরিকান ঐতিহাসিক উপন্যাস
বিষয়শ্রেণী:ত্রয়োদশ শতাব্দীর প্ল্যান্টাজেনেট ইংল্যান্ডের প্রেক্ষাপটে রচিত উপন্যাস
বিষয়শ্রেণী:ভাইকিং প্রেসের বই
বিষয়শ্রেণী:১৯৪৩ সালের শিশুদের বই
বিষয়শ্রেণী:সাহিত্যে শিশু চরিত্র
বিষয়শ্রেণী:১৩ শতকের পটভূমিতে নির্মিত শিশুদের বই
বিষয়শ্রেণী:মার্কিন শিশুতোষ উপন্যাস
বিষয়শ্রেণী:মার্কিন ঐতিহাসিক উপন্যাস
বিষয়শ্রেণী:শিশুতোষ ঐতিহাসিক উপন্যাস